|  |  |
| --- | --- |
| **Asmens skundo ar netipinio prašymo priėmimas bei nagrinėjimas** | |
| Paslaugos aprašas | Skundą gali pateikti fizinis ar juridinis asmuo, norintis įvardyti viešojo administravimo subjektų veiksmus, neveikimą ar administracinius sprendimus, kuriais galbūt buvo pažeistos asmens teisės ar teisėti interesai.  Laisvos formos prašymą gali pateikti fizinis ar juridinis asmuo, neradęs Savivaldybės paslaugų sąraše jam tinkamos paslaugos, tačiau žinantis, kad Savivaldybė gali pagal kompetenciją atsakyti.  Skundą ar prašymą galima pateikti tiesiogiai atvykus į Savivaldybės administraciją, atsiuntus paštu ar elektroniniais ryšiais (el. paštu arba prisijungus prie administracinių ir viešųjų elektroninių paslaugų  portalo „Elektroniniai valdžios vartai“).  Skundai ar prašymai raštu, atsiųsti elektroniniais ryšiais, turi būti pasirašyti saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu, arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą, išskyrus atvejus, kai, nepažeidžiant asmens, kuris kreipiasi, kitų asmenų ar institucijos interesų, į asmenų prašymus galima atsakyti nedelsiant.  Atsakymas į skundą ar prašymą pateikiamas asmeniui tiesiogiai atvykus atsiimti, išsiunčiamas paštu arba elektroniniais ryšiais. |
| Teisės aktai, reglamentuojantys paslaugos teikimą | 1. [Lietuvos Respublikos viešojo administravimo įstatymas](https://www.e-tar.lt/portal/lt/legalAct/TAR.0BDFFD850A66/OCQvcNCBEt)  2. [Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymas](https://www.e-tar.lt/portal/lt/legalAct/TAR.FA13E28615F6/TAIS_471234)   3. [Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklės](https://www.e-tar.lt/portal/lt/legalAct/TAR.6565D97B9AA2/llUxXLSnKl) |
| Informacija ir dokumentai, kuriuos turi pateikti asmuo | Laisvos formos skundas ar prašymas. Atstovaujamo asmens vardu kreipdamasis asmens atstovas  turi pateikti atstovavimą patvirtinantį dokumentą ar jo kopiją. |
| Informacija ir dokumentai, kuriuos turi gauti pati Savivaldybės administracija (prašymą nagrinėjantis tarnautojas) ir nereikalauti iš asmens | Atsižvelgiant į prašymo (skundo) turinį, įvairi informacija ir (ar) dokumentai. |
| Paslaugos teikėjas | Asta Pagojienė, Bendrojo skyriaus vyriausioji specialistė,  tel. 8 451  54 101, 8 682 25 323,  el. p. [a.pagojiene@pasvalys.lt;](mailto:a.pagojiene@pasvalys.lt;) [dokumentai@pasvalys.lt](mailto:dokumentai@pasvalys.lt)  Eimantas Tuskėnas, Bendrojo skyriaus vyriausiasis specialistas,  tel. 8 451 54 101, 8 656 61 382,  el. p. [e.tuskenas@pasvalys.lt](mailto:e.tuskenas@pasvalys.lt); [dokumentai@pasvalys.lt](mailto:dokumentai@pasvalys.lt) |
| Paslaugos vadovas | Rasa Gedvilienė, Bendrojo skyriaus vedėja,  tel. 8 451  54 106, 8 687 21 688 el. p. [r.gedviliene@pasvalys.lt](mailto:r.gedviliene@pasvalys.lt) |
| Paslaugos teikimo trukmė | 20 darbo dienų.  Kai dėl objektyvių priežasčių per šį terminą paslauga negali būti suteikta, Savivaldybės institucijos vadovas gali pratęsti paslaugos suteikimo terminą (skundo ne ilgiau kaip 10 darbo dienų,  prašymo  ne ilgiau kaip 20 darbo dienų). |
| Paslaugos kaina (jei paslauga teikiama atlygintinai) | Paslauga nemokama |
| Paslaugos teikimo ypatumai | Paslauga galutinė |
| Paslaugos apskundimo tvarka | Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, LT-35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka.  Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka. |
| Informacinės ir ryšių technologijos, naudojamos teikiant paslaugą | Paslaugą galima užsisakyti administracinių ir viešųjų elektroninių paslaugų  portale „Elektroniniai valdžios vartai“ |